**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2022. június

**dr. Boda Zsuzsanna**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2022. június 27-ei ülésére**

**Tárgy:** Balatonvilágos, 295/1 helyrajzi számú ingatlanra történő bejutást szabályozó sorompó telepítésére vonatkozó beszerzési eljárás lefolytatása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

A Club Aliga területére gépjárművel történő ingyenes lejutáshoz az utóbbi években egyre többen kezdték el „használni” azt a megoldást, hogy a kapunál *az önkormányzati területre megyek* ürüggyel kéri a beengedést, miközben az ott parkolásra alkalmas terület befogadóképessége maximum 50 jármű. Az önkormányzati terület használatának, az ott történő tartózkodásnak nem feltétlen része a gépjárművel történő behajtás, kivéve indokolt esetben. Ez utóbbi lehet a rokkant igazolvánnyal rendelkezők, igazoltan a gyalogos közlekedésükben akadályozott, vagy nehezítetten mozgó – tehát arra rászorulók – köre vagy az adott területen munkát végzők, önkormányzati képviselők és dolgozók, vállalkozók járműve, végül pedig, aki megfizeti az erre szolgáló díjat. A területen gépjárművel történő beállásra egyedül a volt teniszpálya betonos területe alkalmas, azt a részt szoktuk e célra biztosítani. Ahhoz, hogy ezt szabályozni, kontrollálni tudjuk két dolog szükséges: egyrészt elhelyezni egy sorompót, , másrészt az arra jogosultak számára biztosítani egy – a rendszámot és nevet tartalmazó – „igazolást” vagy engedélyt, amit a főbejáratnál bemutat.

A jelen előterjesztés első javaslata a sorompó beszerzését és telepítését, második része a lejutás szabályozására vonatkozó javaslatomat tartalmazza.

Balatonvilágos Község Önkormányzata árajánlatokat kért Balatonvilágos, 295/1 helyrajzi számú ingatlanra sorompó kiépítésére, telepítésére vonatkozó beszerzési eljárás lefolytatására.

Az árajánlatkérők az alábbi tervezőknek kerültek kiküldésre a beszerzési szabályzatnak megfelelően:

* Kameraszektor Kft. (2225 Üllő, László utca 46.)
* Senturis Kft. (1134 Budapest, Váci út 47/B Ü-1.)
* Alarm Team Kft. (1119 Budapest, Zsombor utca 15.)

A Senturis Kft. nem nyújtott be árajánlatot.

A másik két vállalkozó megkeresésünkre az alábbi árajánlatot adta:

|  |  |  |  |
| --- | --- | --- | --- |
| **Vállalkozó** | **Nettó** | **Áfa** | **Bruttó** |
| **Kameraszektor Kft** | 856.750 Ft | 295.800 Ft | 1.152.550 Ft |
| **Alarm Team Kft.** | 757.135 Ft | 241.800 Ft |  998.935 Ft |

Az árajánlatok érvényességi ideje 30 nap.

A legkedvezőbb ajánlatot az Alarm Team Kft. (1119 Budapest, Zsombor utca 15.) bruttó 998.935 Ft összegben.

Balatonvilágos Község Önkormányzata és Intézményeire vonatkozó Beszerzési szabályzat VI. fejezet 3.3. k) pontja szerint „*Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.”*

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és egyben javasolja a Képviselő-testületnek a legkedvezőbb ajánlat elfogadását. A bírálati jegyzőkönyv az előterjesztés mellékletét képezi.

A 2. határozati javaslat tartalmazza felhatalmazást a gépkocsival történő bejutáshoz az engedély kiadására legfeljebb 50 jármű számára.

Kérem a képviselő-testületet az előterjesztés megvitatására, az alábbi határozati javaslatok elfogadására.

Balatonvilágos, 2022. június 17.

 Takács Károly

 polgármester

1. **Határozati javaslat**

Balatonvilágos Község Önkormányzat Képviselő-testülete a Balatonvilágos, 295/1 helyrajzi számú ingatlanra sorompó kiépítésére, telepítésére vonatkozó beszerzési eljárás lefolytatására beérkezett ajánlatok közül elfogadja a legkedvezőbb ajánlatot nyújtó Alarm Team Kft. (1119 Budapest, Zsombor utca 15.) bruttó 998.935 Ft összegben. A képviselő-testület a döntés végrehajtásához szükséges előirányzatot az önkormányzat 2022. évi költségvetésében a 066020 Város,- és községgazdálkodás kormányzati funkcióra biztosítja.

A képviselő-testület elfogadja a vonatkozó Vállalkozási szerződésben foglaltakat, annak aláírására felhatalmazza a polgármestert és a jegyzőt.

Felelős: Takács Károly polgármester

 dr. Boda Zsuzsanna jegyző

Határidő: értelem szerint

1. **Határozati javaslat**

Balatonvilágos Község Önkormányzat Képviselő-testülete a Balatonvilágos, 295/1 helyrajzi számú ingatlanra gépjárművel történő behajtás és ott tartózkodást – az önkormányzati képviselők és dolgozói járművek körén túl –további 50 személygépjármű részére, de maximum a volt teniszpálya beton területének befogadó képességének erejéig biztosítja. A képviselő-testület felhatalmazza a Polgármestert, hogy a sorompó telepítését követően az engedélyek kiadásáról gondoskodjon.

Felelős: Takács Károly polgármester

Határidő: értelem szerint